કોમર્શિયલ ટેક્સ કચેરીનું આ માટેનું સોફ્ટવેર તૈયાર કરનારી કંપની પાસે આ વ્યવસ્થા ચાલુ કરવાને પરિણામે કોઈ ટેકનિકલ અવરોધ આવશે કે નહિ તે અંગેનો અહેવાલ મંગાવી લેવામાં આવ્યો છે અને કંપનીએ આ માટે લીલીઝંડી આપી દીધી હોવાનો નિર્દેશ મળી રહ્યો છે. તેમની લીલી ઝંડી મળી ગઈ છે, પરંતુ આ સિસ્ટમ પહેલી એપ્રિલથી ચાલુ કરી દેવામાં આવે તો તેમાં ઉતાવળ થઈ જવાની દહેશત છે અને વેપારી આલમ તરફથી બિનજરૃરી બૂમરાણ મચાવી દેવામાં આવે તેવી શક્યતા જોઈને વેટ કચેરી આ માટેની તારીખ નક્કી કરવા અંગે ચર્ચા કરી રહી છે. બીજું, આ સિસ્ટમ તમામ રજિસ્ટર્ડ ડીલરોને લાગુ કરી દેવી કે પહેલા રૃા. ૧૦ કરોડથી વધુનું વાર્ષિક ટર્નઓવર ધરાવનારાઓને લાગુ કરવી તે અંગે વેટ કચેરી અવઢવમાં હોવાનું જાણવા મળી રહ્યું છે. ગુરૃવારે આ સંદર્ભમાં ચર્ચા કરવા માટે મળેલી બેઠકમાં છ એપ્રિલ અને ૧૩ એપ્રિલથી ચાલુ કરવા માટે સૂચનો વહેતા મૂકવામાં આવ્યા હતા. છતાંય આ બેમાંથી એક તારીખ પસંદ કરવામાં આવે તેવા નિર્દેશો મળી રહ્યા છે. પરંતુ આ બેમાંથી એક પણ તારીખ ફાઈનલ કરી નથી. તેમ છતાં એપ્રિલ મહિનાથી આ સિસ્ટમને લાગુ કરી દેવા વેટ કચેરી મક્કમ હોવાના નિર્દેશો મળી રહ્યા છે. ફોર્મ ૪૦૨ અને ૪૦૩ માટે આ સિસ્ટમ અમલી બનાવવામાં આવી રહી છે. જોકે ફોર્મ નંબર ૪૦૫ તો તમામ વેટ રજિસ્ટર્ડ ડિલરે ઓનલાઈન જ લેવા ફરજિયાત છે. ફોર્મ ૪૦૫ સામાન્ય રીતે એક રાજ્યમાંથી આવતો માલ બીજા રાજ્યમાં જતો હોય, પરંતુ ગુજરાતમાંથી તે ટ્રક પાસ થવાની હોય તો તેવા સંજોગોમાં ટ્રાન્ઝિટ વિઝાની જેમ ફોર્મ ૪૦૫ લેવું પડે છે.